CELEX: 62009TN0197
Language: da
Date: 2009-05-20 00:00:00
Title: Sag T-197/09: Sag anlagt den 20. maj 2009 — Republikken Slovenien mod Kommissionen for De Europæiske Fællesskaber

1.8.2009   
            
            
               DA
            
            
               Den Europæiske Unions Tidende
            
            
               C 180/54
            
         Sag anlagt den 20. maj 2009 — Republikken Slovenien mod Kommissionen for De Europæiske Fællesskaber
   (Sag T-197/09)
   2009/C 180/101
   Processprog: slovensk
   
      Parter
   
   
      Sagsøger: Republikken Slovenien (ved državna pravobranilka Ž. Cilenšek Bončina)
   
      Sagsøgt: Kommissionen for De Europæiske Fællesskaber
   
      Sagsøgerens påstande
   
   
               —
            
            
               Annullation af Kommissionens beslutning af 19. marts 2009 K(2009) 1945 (1) om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, og for Den Europæiske Garantifond for Landbruget (EGFL), for så vidt som den udelukker visse udgifter afholdt af Slovenien.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         
               —
            
            
               Kommissionen tilpligtes at godtgøre de udgifter, som Republikken Slovenien har afholdt i sagen.
            
         
      Søgsmålsgrunde og væsentligste argumenter
   
   Med den anfægtede beslutning udelukkede Kommissionen på grund af mangler ved den kontrol, der blev foretaget ved regnskabsårets udløb, og fejl i proceduren samt vedrørende kontrolmidlerne visse udgifter, afholdt af den Slovenske Republik, fra Fællesskabets finansiering for regnskabsårene 2005 og 2006, idet den foretog en fast finansiel korrektion på 5 % til øjeblikkelig betaling, som blev baseret på den revision af den nationale kontrol, der blev gennemført af dens tjenestegrene i den pågældende medlemsstat i marts 2005.
   Sagsøgeren er særligt af den opfattelse at Kommissionen:
   
               —
            
            
               som følge af en urigtig fastslåelse af de faktiske omstændigheder fejlagtigt anvendte artikel 15 i Kommissionens forordning (EF) nr. 2419/2001 (2), henholdsvis artikel 23 i Kommissionens forordning (EF) nr. 796/2004 (3), for så vidt som den foretog revisionen for sent. Den valgte i dette øjemed en atypisk region, for hvilken der blev foretaget kontrol af åbenlyst små områder. I forbindelse med selve revisionen tog den ikke hensyn til den internationale standard 530, og den kritiserede med urette sagsøgerens brug af målehjulet,
            
         
               —
            
            
               tilsidesatte det principielle forbud mod forskelsbehandling af medlemsstater, idet den foretog revisionen af de øvrige medlemsstaters nationale kontrol på et bredere grundlag og således med en mere repræsentativ model,
            
         
               —
            
            
               valgte en beslutning, nemlig den finansielle korrektion på 5 %, der på grund af den begrænsede risiko for Fonden, henset til de tildelte midler, er klart uforholdsmæssig i forhold til den konstaterede tilsidesættelses grovhed og omfang, og
            
         
               —
            
            
               handlede i strid med princippet om god tro og om korrekt sagsbehandling, idet dets tjenestegrene ikke bestred rigtigheden af oplysningerne om brugen af målehjulet og siden sommeren 2005 ikke har gjort sagsøgeren opmærksom på problematikken.
            
         
      (1)  EUT L 75 af 21.3.2009, s. 15.
   
      (2)  Kommissionens forordning (EF) nr. 2419/2001 af 11.12.2001 om gennemførelsesbestemmelser for det integrerede system for forvaltning og kontrol af visse EF-støtteordninger, der indførtes ved Rådets forordning (EØF) nr. 3508/92 (EFT L 327 af 12.12.2001, s. 11).
   
      (3)  Kommissionens forordning (EF) nr.796/2004 af 21.4.2004 om gennemførelsesbestemmelser vedrørende krydsoverensstemmelse, graduering og det integrerede forvaltnings- og kontrolsystem som omhandlet i Rådets forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere (EUT L 18 af 30.4.2004, s. 18).